Bianca Knight. Bianca Knight (1989-yil 2-yanvar) -100 va 200 metrga yugurish musobaqalarida qatnashgan amerikalik sobiq yengil atletikachi. 2012-yilgi Yozgi Olimpiya o'yinlarida Knight 4x100 metrga estafetaga yugurish musobaqasida umumjamoa hisobida oltin medalni qo'lga kiritdi. Finalda Tianna Medison, Ellison Feliks, Knight va Karmelita Jeter kvarteti 27 yillik jahon rekordini yangiladi. Faoliyati. Knight 1989-yilning 2-yanvarida Missisipi shtatida tug'ilgan. U Missisipi shtatining Ridjlend shahridagi Ridjlend o'rta maktabida o'qidi va 2006-yilda yengil atletika bo'yicha Gatoradning eng yaxshi ayol sportchisi nomini oldi. U Gatorade yilning eng yaxshi sportchisi mukofotini qo'lga kiritgan birinchi Missisipi fuqarosi edi. Texas universitetining birinchi kurs talabasi sifatida Knight 2008-yilgi yopiq NCAA 200 mga yugurish chempionatida 22.40 natija bilan kollej rekordini o'rnatdi. U birinchi kursdan so'ng, professional sportchiga aylandi, u 2008-yilgi AQSh Olimpiya o'yinlarida 200 m masofaga yugurish marafonida 5-o'rinni egalladi. U IAAF Olmos ligasining 200 m masafadagi Rim Oltin Gala musobaqasining ikkinchi bosqichida g'alaba qozondi.